cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.863
title: ทัศนคติต่อสวัสดิการการรักษาพยาบาลด้วยระบบเบิกจ่ายตรงของข้าราชการ

description: วัตถุประสงค์ของการวิจัยคือ เพื่อศึกษาทัศนคติของแพทย์ ข้าราชการและผู้มีสิทธิต่อระบบเบิกจ่ายตรงค่ารักษาพยาบาลรวมถึงวิเคราะห์งบประมาณด้านการรักษาพยาบาลทั้งก่อนและหลังการใช้ระบบเบิกจ่ายตรงภายใต้หนังสือเวียนของกรมบัญชีกลาง พร้อมทั้งหาค่าคาดหวังค่ารักษาพยาบาลทั้งคนไข้นอกและคนไข้ใน เพื่อคำนวณการร่วมจ่ายค่ารักษาพยาบาลที่อัตราต่างๆ โดยใช้วิธีการเก็บข้อมูลด้วยแบบสอบถามจากกลุ่มตัวอย่างแพทย์และข้าราชการ และข้อมูลการเบิกจ่ายค่ารักษาพยาบาลสิทธิสวัสดิข้าราชการของโรงพยาบาลโรงเรียนนายร้อยพระจุลจอมเกล้าของผู้ป่วยนอกและผู้ป่วยใน ผลการศึกษาสรุปได้ว่าระบบเบิกจ่ายตรงสวัสดิการรักษาพยาบาลข้าราชการ ที่ได้นำมาใช้ตั้งแต่ปีพ.ศ.2549 จนกระทั่งถึงปัจจุบัน พบว่ารัฐบาลต้องรับภาระค่ารักษาพยาบาลที่เพิ่มสูงขึ้นในแต่ละปี โดยในปีพ.ศ.2555 รัฐบาลมีค่าใช้จ่ายสูงถึง 61,314 ล้านบาท ดังนั้น รัฐบาลจึงมีแนวคิดในการควบคุมค่าใช้จ่ายโดยการจำกัดการใช้ยานอกบัญชียาหลักแห่งชาติที่มีราคาแพง 9 ประเภท รวมทั้งมีการเสนอแนวคิดการร่วมจ่ายเงินค่ารักษาพยาบาล ซึ่งการศึกษาครั้งนี้ได้ผลการศึกษาจากการทำแบบสอบถามแพทย์ผู้ปฏิบัติงาน พบว่าแพทย์ร้อยละ 70.97 เห็นด้วยกับการร่วมจ่ายค่ารักษาพยาบาล ในขณะที่ข้าราชการที่เห็นด้วยกับการร่วมจ่ายมีเพียงร้อยละ 43.33 ทั้งนี้เมื่อใช้ฐานข้อมูลการเบิกจ่ายค่ารักษาพยาบาลสิทธิสวัสดิการข้าราชการของโรงพยาบาลโรงเรียนนายร้อยพระจุลจอมเกล้า ข้อมูลผู้ป่วยนอกปีพ.ศ.2552-53 และปีพ.ศ.2556-58 ข้อมูลผู้ป่วยในปีงบประมาณ 2553-54 และ 2557 ผลจากการวิเคราะห์พบว่า ข้อมูลมีการแจกแจงแบบ lognormal ที่มีค่าคาดหวังค่าใช้จ่ายเป็นตัวกลางของข้อมูลที่เหมาะสม พบว่าค่าคาดหวังค่ารักษาพยาบาลผู้ป่วยนอกปีพ.ศ.2557 คิดเป็น 1,476.14 บาท หากกำหนดให้มีการร่วมจ่ายค่ารักษาพยาบาลร้อยละ 20 จะทำให้ข้าราชการต้องร่วมจ่ายค่ารักษาพยาบาลคิดเป็น 295.24 บาทต่อครั้งของการใช้บริการ ในขณะที่ค่าคาดหวังค่ารักษาพยาบาลผู้ป่วยในปีงบประมาณ 2557 คิดเป็น 11,136.29 บาท หากกำหนดให้มีการร่วมจ่ายค่ารักษาพยาบาลร้อยละ 20 จะทำให้ข้าราชการต้องร่วมจ่ายค่ารักษาพยาบาล 2,227.12 บาทต่อครั้งของการนอนโรงพยาบาล
DOI: 10.14457/cu.the.2014.864
title: สิทธิชุมชน และ การมีส่วนร่วม ภายใต้กระบวนการพัฒนา กรณีศึกษานิคมอุตสาหกรรมอมตะนคร

description: ในช่วงสองทศวรรษที่ผ่านมา สิทธิชุมชนกลายเป็นปัญหาใหญ่ทางสังคม คำว่าสิทธิชุมชนถูกพูดครั้งแรกในรัฐธรรมนูญฉบับปี พ.ศ.2540 และบัญญัติเรื่องสิทธิชุมชนเป็นมาตราเฉพาะขึ้นมาในรัฐธรรมนูญ ฉบับปี พ.ศ.2550 ทั้งที่ปัญหาสิทธิชุมชนเกิดมาก่อนหน้านี้เป็นเวลานานพร้อมๆ กับนโยบายของรัฐที่ต้องการพัฒนาประเทศให้มีความเจริญก้าวหน้าทางเศรษฐกิจ นิคมอุตสาหกรรมอมตะนครเป็นอีกกรณีหนึ่งโครงการการพัฒนาที่ส่งผลกระทบกับวิถีชีวิตของชาวบ้านที่อยู่โดยรอบโครงการ ชาวบ้านในพื้นที่รอบๆ นิคมอุตสาหกรรมต้องยอมรับกับสภาพการดำเนินชีวิตที่เปลี่ยนแปลงไป เพราะชาวบ้านไม่สามารถใช้แหล่งน้ำตามธรรมชาติได้เนื่องจากเกิดการเน่าเสีย พื้นที่เกษตรกรรมรอบๆ กลายเป็นที่ตั้งของโรงงานและผลผลิตไม่ได้เท่าเดิม ดังนั้น ชาวบ้านจึงได้รวมตัวกันขึ้นภายใต้ชื่อ "เครือข่ายแม่พระธรณี" เพื่อทำหน้าที่ในการปกป้องดูแลรักษาสิทธิชุมชนของตนเองเอาไว้ และหาทางแก้ไขกับปัญหาที่เกิดขึ้น การศึกษาครั้งนี้มีจุดมุ่งหมายเพื่อศึกษาโครงสร้างองค์กร รูปแบบวิธีการเคลื่อนไหวเพื่อเรียกร้องสิทธิชุมชนของเครือข่ายแม่พระธรณี โดยใช้ระเบียบวิธีวิจัยเชิงคุณภาพด้วยกระบวนการสังเกตอย่างมีส่วนร่วมและการสัมภาษณ์ในภาคสนามจากทั้งแกนนำเครือข่ายและชาวบ้านในพื้นที่ เพื่อให้ทราบถึงกระบวนการปะทะประสานกัน อันจะนำไปสู่กระบวนการพัฒนาที่ชุมชนและนิคมอุตสาหกรรมอยู่ร่วมกันได้อย่างสมดุลและยั่งยืนต่อไป จากการศึกษาเบื้องต้นพบว่า กลุ่มเครือข่ายแม่พระธรณีมีวัตถุประสงค์ในการต่อสู้เพื่อปกป้องรักษาพื้นที่อาหารเป็นหลัก การเคลื่อนไหวจะไม่ใช้ความรุนแรง ไม่มองคู่ตรงข้ามเป็นศัตรู สร้างพื้นที่การมีส่วนร่วมด้วยการพูดคุยต่อรอง เพื่อให้ผลสุดท้ายเกิดการยอมรับทั้งฝ่ายของอมตะนครและชาวบ้าน เพราะสุดท้ายแล้วทั้งนิคมอุตสาหกรรมและชาวบ้านจะต้องอาศัยอยู่ร่วมกันในพื้นที่ต่อไป ดังนั้นการหาจุดร่วมและความร่วมมือกันจึงเป็นวิธีการที่ดีที่สุด
DOI: 10.17632/kpt8zh93yx.1
title: Supplementary appendices for Ian McGrady MPhil thesis

description: Appendix E – Further data tables All further data tables are available, on request, in 3 separate pdf files: Supplementary data 1 – Analysis of Maintained Schools’ CFR data 134 pages Supplementary data 2 - Analysis of SAT Schools’ CFR data 81 pages Supplementary data 3 - Analysis of MAT Schools’ CFR data 186 pages
DOI: 10.14457/cu.the.2014.420
title: Pedestrian detection by using weighted channel features with hierarchical region reduction

description: This dissertation studies the problem of pedestrian detection in video applications. Identifying a pedestrian in real time to avoid collision for unmanned vehicles is mandatory. This problem can be mathematically transformed to the problem of classifying objects as pedestrian and non-pedestrian classes. The proposed framework is an appearance-based multichannel detectors with hierarchical pedestrian region reduction. It is intended for monocular environment since it is the simplest, least expensive, and most practical environment to work in real applications. The pedestrian is represented by the combination of channel features. The operation is broken down into two steps, namely, training and testing. In training step, the channel features are weighted by pedestrian template for meaningful feature selection process. Handling partial occlusion is carried out in testing step by constructing a hierarchical region reduction structure. Then a full pedestrian image is reduced to the horizontal and vertical regions. Each region is designed for specific level of occlusion, having its own region detector. All region detectors are combined in hierarchical fashion to reduce time and redundant processes. The experiment yields good results using standard benchmark dataset. The performance evaluation on miss rate, average precision, and the trade-off between running time and performance of the proposed detector show that the proposed detection framework is a reasonable option for real world applications.
DOI: 10.14457/cu.the.2014.421
title: That is why I am free to dream of Prague’: A Critique on Authorial Nationality Discourse and Historical Grand Narrative in Laurent Binet’s HHhH

description: In Laurent Binet’s alternative historical novel entitles HHhH, published in French in 2010 and translated into English in 2013, the writer takes his readers beyond the historical facts of a particular event in the past, Operation Authropoid, to his own life as a French writer faced with the burden of his personal history and the perpetual struggle with the unattainability of historical truth. In this article, I propose that Binet’s conscious “otherness” to Central Europe , particularly the Czech and Slovak languages, cultures, and histories, set him “free to dream” of a different place/time and to imagine as well as introduce specters of the obscure and unknown “subaltern” in history, thereby adding critical dimensions to the critical rethinking and re(-)membering of the Czech and Slovak histories of violence and dissidence.
DOI: 10.14457/cu.the.2014.422
title: Convergence of Adaptive Finite Element Methods for Semi-Linear Elliptic Partial Differential Equations

description: We analyze a standard adaptive finite element method (AFEM) for second order semi-linear elliptic partial differential equations with vanishing boundary over a polygonal domain in R^{2}. We prove a contraction property for the weighted sum of the energy error and the error estimator between any two consecutive loops, which implies the convergence of AFEM. The result is obtained based on the assumptions that the initial triangulation is sufficiently refined and a Lipschitz constant is sufficiently small in order to deal with the nonlinear inhomogeneous term f(x, u(x)), which is also assumed to be Lipschitz in the second variable.
DOI: 10.14457/cu.the.2014.423
title: Dynamically adaptive tree grid technique for flood simulation

description: The purpose of this research is to develop a computational algorithm with using adaptive tree grid technique for flood simulation. For the algorithm, we applied the finite volume method to solve the shallow water equations, and we designed the grid adaptivity method based on general rectangular tree grids. In order to test a potential of the algorithm in terms of computational costs, the model is tested and applied to simulate flood in Thailand. The results are compared with experimental data and the simulation on uniform grids. The comparison shows that the model can reduce number of grid cells and computational times without losing much accuracy in the results. Moreover, the algorithm is applied to simulate a simple model based on a diffusion equation for flood risk area assessment occurred by rainfall. The results show the accuracy of the simple model that converges to the shallow water model, and show the efficiency of the adaptive grid technique for the flood risk area assessment.
DOI: 10.14457/cu.the.2014.865
title: สัญญาเบิกเงินเกินบัญชี

description: สัญญาเบิกเงินเกินบัญชีเป็นสัญญาที่ไม่ได้มีกฎหมายกำหนดไว้แน่ชัด อีกทั้งสัญญาเบิกเงินเกินบัญชีเป็นสัญญาที่เปิดโอกาสให้สถาบันการเงินซึ่งมีอำนาจในทางเศรษฐกิจ สร้างเงื่อนไขอันไม่เป็นธรรมเพื่อเอารัดเอาเปรียบคู่สัญญาอีกฝ่ายในการกำหนดข้อสัญญาที่ไม่เป็นธรรมขึ้น แม้ในปัจจุบันมีประมวลกฎหมายแพ่งและพาณิชย์ พระราชบัญญัติว่าด้วยข้อสัญญาที่ไม่เป็นธรรม พ.ศ. 2540 และพระราชบัญญัติคุ้มครองผู้บริโภค พ.ศ. 2522 ซึ่งจำกัดเสรีภาพในการทำสัญญา แต่ก็ยังไม่สามารถแก้ปัญหาดังกล่าวได้อย่างเต็มที่ ในวิทยานิพนธ์ฉบับนี้ ผู้เขียนมุ่งศึกษาความเป็นมาของสัญญาเบิกเงินเกินบัญชี แนวความคิดพื้นฐานทางกฎหมายเกี่ยวกับสัญญาเบิกเงินเกินบัญชี และปัญหาสัญญาเบิกเงินเกินบัญชีและแนวปฏิบัติของสถาบันการเงินที่ไม่เป็นธรรมในประเทศไทย โดยศึกษาเปรียบเทียบกับกฎหมายของสหราชอาณาจักร สหรัฐอเมริกา และประเทศญี่ปุ่น พบว่าสัญญาเบิกเงินเกินบัญชีมีที่มาจากการประกอบธุรกิจธนาคารพาณิชย์ในสหราชอาญาจักร ซึ่งสัญญาเบิกเงินเกินบัญชีไม่เพียงแต่เป็นการให้สินเชื่อแก่ผู้ประกอบธุรกิจแต่ยังเป็นการให้สินเชื่อแก่ผู้บริโภคด้วย ซึ่งในสหราชอาณาจักรและสหรัฐอเมริกา ต่างก็มีกฎหมายที่มีการควบคุมเรื่องสัญญาเบิกเงินเกินบัญชีและมีหน่วยงานคุ้มครองผู้บริโภคด้านสัญญาทางการเงินอย่างเคร่งครัด ส่วนประเทศญี่ปุ่นแม้จะไม่มีกฎหมายโดยตรงแต่มีการแบ่งแยกการใช้กฎหมายแก่ผู้ประกอบการและผู้บริโภคอย่างชัดเจน และมีหน่วยงานที่ทำหน้าที่คุ้มครองผู้บริโภคในเรื่องสัญญาเบิกเงินเกินบัญชีที่เป็นระบบ แต่เนื่องจากสัญญาเบิกเงินเกินบัญชีเป็นสัญญาที่ผูกติดอยู่กับบัญชีเงินฝากธนาคาร ทำให้ผู้ให้สินเชื่อคือสถาบันการเงินซึ่งมีอำนาจเหนือกว่าในทางเศรษฐกิจ สร้างเงื่อนไขให้มีข้อตกลงเบิกเงินเกินบัญชีที่แฝงอยู่ในสัญญาทางการเงินหลายประเภท ทำให้มีปัญหาเรื่องการตีความสัญญาเบิกเงินเกินบัญชี ซึ่งจากการศึกษาพบว่า ประเทศไทยไม่มีความชัดเจนในเรื่องลักษณะทางกฎหมายของสัญญาเบิกเงินเกินบัญชี ไม่มีมาตรการป้องกันไม่ให้เกิดสัญญาที่ไม่เป็นธรรม และหน่วยงานที่ให้ความคุ้มครองผู้บริโภคด้านสัญญาทางการเงินมีมาตรการคุ้มครองที่น้อยเกินไปและไม่สามารถคุ้มครองในเรื่องสัญญาเบิกเงินเกินบัญชีที่ไม่เป็นธรรมนี้ได้ ผู้ศึกษาได้เสนอแนวทางการแก้ไขปัญหาดังนี้ คือ ออกมาตรการทางกฎหมาย โดยออกประกาศคณะกรรมการคุ้มครองผู้บริโภคด้านสัญญา ตาม พ.ร.บ.คุ้มครองผู้บริโภค พ.ศ. 2522 และประกาศธนาคารแห่งประเทศไทย ตาม พ.ร.บ.ธุรกิจสถาบันการเงิน พ.ศ. 2551 และเสนอให้สำนักงานคณะกรรมการคุ้มครองผู้บริโภคเป็นหน่วยงานกลางด้านการคุ้มครองผู้บริโภคทางการเงิน รวมทั้งขอเสนอให้ยกเลิกดอกเบี้ยทบต้นโดยไม่ให้มีข้อตกลงนี้เฉพาะสินเชื่อเพื่อผู้บริโภค และธนาคารต้องนำสืบหากจะมีการอ้างประเพณีธนาคาร เพื่อเป็นการคุ้มครองผู้บริโภคซึ่งมีอำนาจทางเศรษฐกิจน้อยกว่าให้เกิดความเท่าเทียมและเป็นธรรมในการทำสัญญา
DOI: 10.14457/cu.the.2014.866
title: บทประพันธ์เพลงดุษฎีนิพนธ์ : โรแมนติกแฟนตาเซียแห่งกรุงสยาม

description: บทเรียบเรียงและบทประพันธ์ดนตรีเพลงลุ่มเจ้าพระยาและน้ำตาแสงไต้ซิมโฟนิกโพเอ็ม ซึ่งรวมอยู่ในงานวิจัย บทประพันธ์เพลงดุษฎีนิพนธ์: โรแมนติกแฟนตาเซียแห่งกรุงสยาม เป็นการนำบทเพลงไทยสากลที่มีคุณค่าทั้งทางวรรณศิลป์และคีตศิลป์ ได้รับความยอมรับจากมหาชนและผู้วิจารณ์งานศิลปะว่าเป็นผลงานระดับคลาสสิก นำมาปรับแต่งในด้านการเรียบเรียงและประพันธ์ดนตรีเพิ่มเติมสำหรับวงออร์เคสตรา กลุ่มนักร้องประสานเสียงในเพลงลุ่มเจ้าพระยาและนักร้องเดี่ยวในเพลงน้ำตาแสงไต้ซิมโฟนิกโพเอ็ม โดยทั้งสองเพลงผู้วิจัยได้ใช้องค์ประกอบทางด้านดนตรีหลายชนิดในการสร้างงานเพื่อให้มีส่วนผสมของความเป็นไทยและขนบของดนตรีตะวันตกในความสมดุลที่เหมาะสม ผู้วิจัยได้ศึกษา วิจัย และวิเคราะห์บทเพลงลุ่มเจ้าพระยาและน้ำตาแสงไต้ในทุกมิติ ก่อนที่จะนำองค์ความรู้เหล่านั้นมาตีความ จัดเรียงและประกอบใหม่อีกครั้ง โดยหวังที่จะได้เสียงใหม่ สุนทรียรสแบบใหม่ สามารถที่จะขยายศักยภาพของตัวบทเพลงไทยสากลออกไปให้กว้างไกลกว่าเดิมและอาจถือได้ว่าเป็นครั้งแรกในการนำบทเพลงไทยสากลมาขยายเป็นบทเพลงขนาดใหญ่ เช่น ซิมโฟนิกโพเอ็ม ผู้วิจัยหวังว่างานวิจัยชิ้นนี้จะสามารถสร้างแนวทางหรือจุดประกายความคิดในการสร้างสรรค์ในการเรียบเรียงดนตรีหรือการประพันธ์เพลงที่เกี่ยวข้องกับดนตรีไทยสากล ซึ่งเป็นศาสตร์ที่ต้องให้ความสำคัญกับการผสมผสานของที่มีอยู่เดิมและสิ่งใหม่ให้กับผู้ที่สนใจ เพื่อเป็นสิ่งหนึ่งที่ทำให้เราไม่ขาดจากรากวัฒนธรรมที่มีคุณค่า โดยรำลึกคุณค่านั้นจากการสร้างใหม่
DOI: 10.14457/cu.the.2014.867
title: การแลกเปลี่ยนระหว่างสมาชิกต่างรุ่นในครอบครัวต่อความอยู่ดีมีสุขของผู้สูงอายุ: กรณีศึกษาตำบลไหล่น่าน อำเภอเวียงสา จังหวัดน่าน

description: การวิจัยนี้มีวัตถุประสงค์ เพื่อศึกษาการแลกเปลี่ยนระหว่างสมาชิกต่างรุ่นในครอบครัวที่เป็นผู้สูงอายุกับบุตรและศึกษาความสัมพันธ์ของการแลกเปลี่ยนระหว่างสมาชิกต่างรุ่นในครอบครัวกับความอยู่ดีมีสุขของผู้สูงอายุรวมทั้งเปรียบเทียบความสัมพันธ์ดังกล่าวระหว่างผู้สูงอายุตำบลไหล่น่าน อำเภอเวียงสา จังหวัดน่าน กับผู้สูงอายุไทยในชนบท แบบแผนการวิจัยเป็นแบบผสมผสานระหว่างการวิจัยเชิงปริมาณและเชิงคุณภาพข้อมูลเชิงปริมาณที่ใช้ มาจากข้อมูลทุติยภูมิจากโครงการสร้างระบบฐานข้อมูลและเตรียมการเพื่อส่งเสริมสุขภาพผู้สูงอายุในชุมชนตำบลไหล่น่านอำเภอเวียงสา จังหวัดน่าน ปีพ.ศ. 2553 ที่ได้รับการอนุเคราะห์จากวิทยาลัยประชากรศาสตร์และคณะพยาบาลศาสตร์ จุฬาลงกรณ์มหาวิทยาลัยและข้อมูลทุติยภูมิการสำรวจประชากรผู้สูงอายุไทยปีพ.ศ.2554 ของสำนักงานสถิติแห่งชาติ วิเคราะห์ข้อมูลและเปรียบเทียบผลการศึกษาด้วยสถิติการถดถอยโลจิสติคแบบเรียงลำดับขั้น ส่วนการวิจัยเชิงคุณภาพใช้วิธีการสนทนากลุ่ม ผลการศึกษาพบว่า การแลกเปลี่ยนทั้งด้านเศรษฐกิจและการช่วยเหลือระหว่างผู้สูงอายุกับบุตรยังมีลักษณะต่างตอบแทนซึ่งกันและกัน โดยผู้สูงอายุทำการแลกเปลี่ยนด้านเศรษฐกิจกับบุตรใน 4 รูปแบบได้แก่1) ให้เงินแก่บุตรที่อยู่ในครัวเรือนเดียวกัน 2) ให้เงินแก่บุตรที่อยู่ที่อื่น 3) รับเงินจากบุตรที่อยู่ในครัวเรือนเดียวกัน 4) รับเงินจากบุตรที่อยู่ที่อื่น ผลการศึกษาพบว่า หลังจากควบคุมอิทธิพลของปัจจัยด้านประชากรเศรษฐกิจและสังคมและปัจจัยความเป็นปึกแผ่นระหว่างสมาชิกต่างรุ่นในครอบครัวแล้ว การให้เงินแก่บุตรที่อยู่ที่อื่นมีความสัมพันธ์เชิงลบกับความอยู่ดีมีสุขของผู้สูงอายุในตำบลไหล่น่าน แต่สำหรับผู้สูงอายุในชนบท การรับเงินจากบุตรที่อยู่ในครัวเรือนเดียวกันและอยู่ที่อื่นมีความสัมพันธ์เชิงบวกกับความอยู่ดีมีสุข และการให้เงินแก่บุตรที่อยู่ในครัวเรือนเดียวกันมีความสัมพันธ์เชิงลบกับความอยู่ดีมีสุข สำหรับการแลกเปลี่ยนด้านการช่วยเหลือ ผลการศึกษาพบว่า การรับการปรนนิบัติดูแลกิจวัตรประจำวันจากบุตรมีความสัมพันธ์เชิงลบกับความอยู่ดีมีสุขของผู้สูงอายุทั้งในตำบลใหล่น่านและชนบท ส่วนการดูแลหลานมีความสัมพันธ์เชิงบวกกับความอยู่ดีมีสุขของผู้สูงอายุในตำบลไหล่น่านเท่านั้น และการอยู่ร่วมครัวเรือนเดียวกันมีความสัมพันธ์เชิงบวกกับความอยู่ดีมีสุขของผู้สูงอายุทั้งในตำบลไหล่น่านและชนบท การศึกษาครั้งนี้ สามารถนำไปใช้วางแผนและจัดนำนโยบายเพื่อส่งเสริมให้ผู้สูงอายุมีความอยู่ดีมีสุขด้วยการเตรียมตัวทั้งด้านการเงินและการช่วยเหลือระหว่างกัน ซึ่งเป็นการเสริมสร้างความสัมพันธ์ในครอบครัวและนำไปสู่ความอยู่ดีมีสุขที่ดี
DOI: 10.14457/cu.the.2014.868
title: พลวัตของการใช้ประโยชน์ผญาภาษิตในฐานะการเป็นเครื่องมือการขัดเกลาทางสังคม

description: การศึกษาพลวัตของการใช้ผญาภาษิตในฐานะการเป็นเครื่องมือการขัดเกลาทางสังคมมีวัตถุประสงค์เพื่อศึกษาพัฒนาการของผญาภาษิตในประเด็นช่องทางการเผยแพร่ การเปลี่ยนแปลงด้านเนื้อหาของบทผญา การเปลี่ยนแปลงด้านผู้ใช้ประโยชน์ และการเปลี่ยนแปลงของบทบาทหน้าที่ตั้งแต่อดีตจนถึงปัจจุบัน และวิเคราะห์การใช้ประโยชน์ของผญาภาษิตในสังคมวัฒนธรรมอีสานในฐานะการเป็นเครื่องมือการขัดเกลาทางสังคม รวมทั้งเสนอแนวทางการเผยแพร่ผญาภาษิตในฐานะการเป็นเครื่องมือการขัดเกลาทางสังคม โดยใช้เทคนิคการวิจัยเชิงคุณภาพด้วยการสัมภาษณ์แบบเจาะลึกกลุ่มประชากร 5 กลุ่ม ได้แก่ นักวิชาการ ผู้เฒ่าผู้แก่ ผู้ใช้ผญาเพื่อความบันเทิง พระสงฆ์ และผู้ใช้ผญาในอินเทอร์เน็ต นอกจากนี้ยังใช้การวิจัยเอกสารร่วมด้วย ผลการศึกษาพบว่าการใช้ประโยชน์ผญาภาษิตในสังคมอีสานมีการปรับเปลี่ยนตามบริบทของสังคม โดยมีทั้งการปรับเปลี่ยนช่องทางการเผยแพร่ที่ทันสมัย การปรับเปลี่ยนเนื้อหาและคำประพันธ์ที่สอดคล้องกับสภาพสังคม การปรับเปลี่ยนกลุ่มผู้ใช้ประโยชน์ที่หลากหลายมากขึ้น ซึ่งเป็นผลให้เกิดการปรับเปลี่ยนบทบาทหน้าที่ของผญาภาษิตให้แตกต่างไปจากอดีต โดยหน้าที่เชิงประจักษ์ของผญาภาษิตนั้นคือการเป็นเครื่องมือทางภาษาที่ใช้สอนระเบียบสังคมผ่านสถาบันทางสังคมที่มีหน้าที่ในการขัดเกลาทางสังคม โดยเป็นกระบวนการขัดเกลาทางสังคมทั้งทางตรงและทางอ้อมในลักษณะการให้ความรู้ การว่ากล่าวตักเตือน การอบรมสั่งสอน และการเป็นบรรทัดฐานทางสังคม ซึ่งผญาภาษิตมีบริบทคำสอนทั้งต่อปัจเจกบุคคล ครอบครัว และสังคม การสอนโดยผญาภาษิตนั้นจะมุ่งเน้นบทบาทหน้าที่และพฤติกรรมที่เหมาะสมของสมาชิกตามความคาดหวังของสังคม ซึ่งจะส่งผลให้สังคมมีความเป็นระเบียบและสงบสุขอันเป็นเป้าหมายสูงสุดของการอยู่ร่วมกันในสังคม ทั้งนี้ผญาภาษิตสามารถประพันธ์ได้อย่างต่อเนื่อง ดังนั้นการประพันธ์ผญาภาษิตตั้งแต่อดีตถึงปัจจุบันมีนัยที่เกี่ยวข้องกับโครงสร้างทางสังคมในแต่ละยุคสมัย เมื่อโครงสร้างสังคมมีการเปลี่ยนแปลงไปจากเดิม ผญาภาษิตก็จะปรับตัวเพื่อให้สอดคล้องกับสภาพสังคมทั้งรูปแบบการใช้ประโยชน์ เนื้อหาคำสอน การนำเสนอและปริมณฑลที่เกี่ยวข้องเพื่อการดำรงหน้าที่และการใช้ประโยชน์ในการเป็นเครื่องมือทางสังคมต่อไป กล่าวได้ว่าผญาเป็นคติชนที่ถูกใช้ประโยชน์มาอย่างต่อเนื่องและไม่ใช่วัฒนธรรมที่หยุดนิ่งในยุคสมัยใดสมัยหนึ่ง คำสำคัญ : ผญา ผญาภาษิต การขัดเกลาทางสังคม สังคมและวัฒนธรรมอีสาน
DOI: 10.14457/cu.the.2014.869
title: องค์ประกอบของความยั่งยืนสำหรับการท่องเที่ยวเชิงสร้างสรรค์ : กรณีศึกษาชุมชนอัมพวา จังหวัดสมุทรสงคราม

description: การวิจัยนี้มีวัตถุประสงค์เพื่อศึกษาองค์ประกอบของความยั่งยืนสำหรับการท่องเที่ยวเชิงสร้างสรรค์ และจัดทำข้อเสนอแนะต่อการจัดการท่องเที่ยวเชิงสร้างสรรค์ของชุมชนอัมพวา จังหวัดสมุทรสงคราม โดยอาศัยกระบวนการวิจัยเชิงคุณภาพจากการสังเกตและการสัมภาษณ์ตัวแทนหน่วยงานด้านการท่องเที่ยว นักท่องเที่ยว ผู้ประกอบการ และสมาชิกของชุมชน และทำการวิเคราะห์เชิงเปรียบเทียบกับตัวแบบองค์ประกอบของความยั่งยืนสำหรับการท่องเที่ยวเชิงสร้างสรรค์ที่พัฒนาขึ้นตามแนวคิดการพัฒนาอย่างยั่งยืนและมิติการท่องเที่ยวอย่างยั่งยืนตามเป้าประสงค์ของ UNWTO และ UNEP ซึ่งพบว่าองค์ประกอบของความยั่งยืนสำหรับการท่องเที่ยวเชิงสร้างสรรค์ของชุมชนอัมพวาประกอบด้วย 5 องค์ประกอบสำคัญ คือ นักท่องเที่ยวหัวใจสร้างสรรค์ เจ้าบ้านเข้มแข็งและสร้างสรรค์ กิจกรรมและปฏิสัมพันธ์แท้จริงไม่จัดสร้าง กระบวนการควบคุมภายในเข้มแข็งและครอบคลุม และประโยชน์เข้าถึงอย่างเท่าเทียม สำหรับเสนอแนะต่อการจัดการท่องเที่ยวเชิงสร้างสรรค์ของชุมชนอัมพวา ข้อ ได้แก่ การสร้างความรู้ความเข้าใจที่กับนักท่องเที่ยวและเจ้าบ้าน การเสริมสร้างความเข้มแข็งของชุมชนการท่องเที่ยวเชิงสร้างสรรค์ การกำหนดกระบวนการควบคุมภายในเพื่อสร้างความเท่าเทียมในการเข้าถึงประโยชน์ของชุมชน รวมถึงการพัฒนากิจกรรมและปฏิสัมพันธ์ของการท่องเที่ยวเชิงสร้างสรรค์ไปสู่ระดับการพัฒนาบริการใหม่เชิงความสัมพันธ์กับชุมชน
DOI: 10.14457/cu.the.2014.870
title: ความสัมพันธ์ของบทบาทความเป็นชายกับความเสี่ยงในการฆ่าตัวตายของชายไทยวัยกลางคน : กรณีศึกษา ชายวัยกลางคน ตำบลดอนปรู อำเภอศรีประจันต์ จังหวัดสุพรรณบุรี

description: การวิจัยนี้เป็นการศึกษาความสัมพันธ์ระหว่างการยึดถือบทบาทความเป็นชายกับความเสี่ยงในการฆ่าตัวตายของชายวัยกลางคน ศึกษาโดยใช้วิธีวิจัยเชิงปริมาณ ประชากรที่ศึกษาคือ ผู้ชายอายุระหว่าง 30-50 ปี ที่อาศัยอยู่ใน ต.ดอนปรู อ.ศรีประจันต์ จ.สุพรรณบุรี ขนาดของกลุ่มตัวอย่างได้จากการคำนวณโดยใช้สูตรของ Yamane ได้ขนาดกลุ่มตัวอย่างเท่ากับ 292 ราย ที่ระดับความเชื่อมั่นที่ 95% เก็บข้อมูลโดยใช้แบบสอบถาม 2 ส่วนหลัก คือ ส่วนที่1 ระดับการยึดถือบทบาทความเป็นชาย ซึ่งประกอบด้วย 1) ผู้ชายต้องวางแผนเป้าหมายชีวิตที่ชัดเจน มีความมุ่งมั่นไปสู่ความสำเร็จ 2) ผู้ชายต้องมีความกล้าหาญ กล้าตัดสินใจ 3) ผู้ชายต้องสามารถแก้ไขปัญหาได้ดี 4) ผู้ชายต้องมีความขยัน อดทน 5) ผู้ชายต้องมีรายได้มากกว่าผู้หญิง 6) ผู้ชายต้องมีตำแหน่งหน้าที่การงาน หรือมีบทบาทในสังคมมากกว่าผู้หญิง 7) ผู้ชายต้องเป็นหลักในการหาเลี้ยงครอบครัว 8) ผู้ชายต้องมีบทบาทเป็นผู้นำครอบครัว 9) ผู้ชายเมื่อเป็นพ่อต้องสนับสนุนส่งเสริมให้ลูกได้รับการศึกษา 10) ผู้ชายเมื่อเป็นพ่อต้องอบรมสั่งสอนทั้งศีลธรรม จริยธรรมและเป็นแบบอย่างที่ดีแก่ลูก 11) ผู้ชายเมื่อเป็นพ่อต้องให้ความรัก ความอบอุ่น สร้างความเข้มแข็งทางจิตใจแก่ลูก 12) ผู้ชายเมื่อเป็นพ่อต้องมีเวลาพักผ่อนทำกิจกรรมกับลูก 13) ผู้ชายเมื่อเป็นผู้นำต้องรักษาคำพูด 14) ผู้ชายเมื่อเป็นผู้นำต้องรับผิดชอบต่อครอบครัว 15) ผู้ชายเมื่อเป็นผู้นำต้องเป็นแบบอย่างที่ดีต่อสมาชิกในครอบครัว16) ผู้ชายเมื่อเป็นสามีต้องซื่อสัตย์ ให้เกียรติภรรยา 17) ผู้ชายเมื่อเป็นสามีต้องปกป้องและดูแลภรรยาให้สุขกายสบายใจ ส่วนที่2 ความเสี่ยงในการฆ่าตัวตาย ปรับปรุงจากแบบคัดกรองความเสี่ยงต่อการฆ่าตัวตาย กรมสุขภาพจิต กระทรวงสาธารณสุข และวิเคราะห์ข้อมูลด้วยสถิติวิเคราะห์ ไคสแควร์ (Chi-Square) ผลการศึกษาพบว่า การยึดถือบทบาทความเป็นชายมีความสัมพันธ์กับความเสี่ยงในการฆ่าตัวตายของชายวัยกลางคน อย่างมีนัยสำคัญทางสถิติ ซึ่งบทบาทความเป็นชายที่มีความสัมพันธ์กับความเสี่ยงในการฆ่าตัวตายนั้น ได้แก่ 1) ผู้ชายต้องทำหน้าที่ตามที่ได้รับมอบหมายให้สำเร็จ (p&lt;0.01) 2) ผู้ชายต้องประสบความสำเร็จตามแผนการและเป้าหมายที่คิดไว้ (p&lt;0.05) 3) ผู้ชายต้องไม่ล้มเหลว (p&lt;0.01) 4) ผู้ชายต้องสามารถแก้ไขปัญหาที่เกิดขึ้นกับตนเองหรือครอบครัวได้ (p&lt;0.01) 5.) ผู้ชายเมื่อเป็นสามีต้องมีอำนาจเหนือกว่าภรรยา (p&lt;0.01) 6) ผู้ชายเมื่อเป็นสามีต้องให้เกียรติและซื่อสัตย์กับภรรยา (p&lt;0.01) 7) ผู้ชายเมื่อเป็นพ่อต้องสนับสนุนส่งเสริมให้ลูกได้รับการศึกษา (p&lt;0.01) จากผลการศึกษาสรุปได้ว่า การยึดถือบทบาทความเป็นชายมีความสัมพันธ์กับความเสี่ยงในการฆ่าตัวตายของชายวัยกลางคน คำสำคัญ: บทบาทความเป็นชาย , ความเสี่ยงในการฆ่าตัวตาย
DOI: 10.14457/cu.the.2014.871
title: อัตลักษณ์ชุมชนเมืองโบราณอู่ทองเพื่อพัฒนาการท่องเที่ยวเชิงวัฒนธรรมจังหวัดสุพรรณบุรี

description: การวิจัยนี้ มีวัตถุประสงค์เพื่อ 1) ศึกษาอัตลักษณ์ของชุมชนเมืองโบราณอู่ทอง จังหวัดสุพรรณบุรี 2) เพื่อศึกษาแนวทางพัฒนาการท่องเที่ยวเชิงวัฒนธรรมโดยใช้อัตลักษณ์ชุมชนเมืองโบราณอู่ทอง ใช้ระเบียบวิธีวิจัยเชิงคุณภาพ การเก็บรวบรวมข้อมูลมีวิธีการสำคัญคือ การสังเกตแบบมีส่วนร่วม และไม่มีส่วนร่วม การสัมภาษณ์เชิงลึก การสัมภาษณ์แบบมีโครงสร้าง และการประชุมสนทนากลุ่ม ผู้ให้ข้อมูลประกอบด้วย ผู้ให้ข้อมูลสำคัญ ได้แก่ ประชาชนในพื้นที่ชุมชนเมืองโบราณอู่ทอง ผู้ประกอบการ ในชุมชน เจ้าหน้าที่ภาครัฐและนักวิชาการด้านโบราณคดี ที่มีส่วนเกี่ยวข้องกับชุมชนเมืองโบราณอู่ทอง นอกจากนั้นยังมีผู้ให้ข้อมูลทั่วไป ได้แก่ ประชาชนในพื้นที่ชุมชนเมืองโบราณอู่ทอง ประกอบด้วย ข้าราชการ พ่อค้าแม่ค้า เกษตรกร ซึ่งแบ่งเป็น ช่วงอายุ คือ กลุ่มเด็กและวัยรุ่น กลุ่มผู้ใหญ่ และกลุ่มผู้สูงอายุ ผลการศึกษาพบว่าอัตลักษณ์ชุมชนเมืองโบราณอู่ทอง จังหวัดสุพรรณบุรี ที่มีลักษณะจับต้องได้ มี 3 ด้าน คือ ด้านสถาปัตยกรรม/บ้านเรือน ได้แก่ ผังที่ตั้งเมืองโบราณอู่ทองเป็นรูปวงรี มีคูน้ำคันดินล้อมรอบ และบ้านเรือนแถวไม้ถนนวิญญานุโยค ด้านโบราณสถาน ได้แก่ เจดีย์โบราณ วัดเขาพระศรีสรรเพชญาราม และวัดเขาทำเทียม ด้านโบราณวัตถุ ได้แก่ ธรรมจักรพร้อมแท่นเสา และลูกปัดโบราณ อัตลักษณ์ที่มีลักษณะจับต้องไม่ได้มี 6 ด้าน คือ ด้านเหตุการณ์ประวัติศาสตร์ ได้แก่ การเป็นศูนย์กลางพระพุทธศาสนายุคแรกของรัฐทวารวดี ด้านวิถีชีวิตดั้งเดิม ได้แก่ การทำเกษตรกรรม ทำไร่ ทำนา ด้านช่างฝีมือดั้งเดิม ได้แก่ ช่างปั้นพระ หล่อพระ ด้านวัฒนธรรม/ประเพณี ได้แก่ ประเพณีตักบาตรเทโวโรหนะ ณ วัดเขาทำเทียม ประเพณีลอยกระทงสวรรค์ 12 นักษัตร ณ วัดเขาพระศรีสรรเพชญาราม และประเพณีแห่ธงสงกรานต์ของลาวครั่ง ด้านพิธีกรรม/ความเชื่อ ได้แก่ พิธีกรรมไหว้ผีเจ้านาย/ผีเทวดาของลาวครั่ง และด้านการแสดง/การละเล่น ได้แก่ เพลงพวงมาลัย เมื่อวิเคราะห์อัตลักษณ์ชุมชนตามเกณฑ์คุณค่าทรัพยากรทางวัฒนธรรม ของวิลเลี่ยม ดีไลป์ พบว่า อัตลักษณ์ที่มีคุณค่าสูง ได้แก่ อัตลักษณ์ชุมชนด้านสถาปัตยกรรม บ้านเรือน ด้านโบราณสถาน และด้านโบราณวัตถุ อารยธรรมทวารวดี แนวทางพัฒนาการท่องเที่ยวเชิงวัฒนธรรมโดยใช้อัตลักษณ์ชุมชนเมืองโบราณอู่ทอง ตามแนวทางการจัดการเชิงกลยุทธ์และสื่อสารเพื่อการตลาด โดยใช้เทคนิคการวิเคราะห์ SWOT Analysis, Five Forces BCG Growth – Share Matrix และแนวทางดำเนินการที่ดี (Best Practice) ซึ่งได้แนวทางการพัฒนา ดังนี้ 1) กลยุทธ์การพัฒนาพื้นที่ชุมชนเมืองโบราณอู่ทอง ด้วยการอนุรักษ์ฟื้นฟูตัวโบราณสถาน และสภาพแวดล้อมรอบๆ พื้นที่ การจัดการภูมิทัศน์ในพื้นที่โบราณสถานและชุมชนโบราณ การพัฒนาลำน้ำเพื่อรองรับการล่องเรือชมเมืองโบราณ เป็นต้น 2) กลยุทธ์ส่งเสริมและพัฒนาเรื่องราวที่บ่งบอกอัตลักษณ์ชุมชนเมืองโบราณอู่ทอง ด้วยการจัดตั้งศูนย์ข้อมูลสำหรับนักท่องเที่ยว จัดตั้งพิพิธภัณฑ์ชาติพันธุ์ต่างๆ ในเมืองโบราณอู่ทอง จัดตั้งหมู่บ้านวัฒนธรรมเมืองโบราณอู่ทอง และแหล่งเรียนรู้/พิพิธภัณฑ์ลูกปัด เป็นต้น 3) กลยุทธ์สื่อสารเพื่อการตลาด ด้วยการสร้างตราสินค้าการท่องเที่ยวชุมชนเมืองโบราณอู่ทองให้เป็นที่รู้จัก และใช้การสื่อสารการตลาดแบบบูรณาการที่ผสมผสานสื่อต่าง ๆ และ 4) กลยุทธ์การเชื่อมโยงพื้นที่โดยรอบ/แหล่งท่องเที่ยวอื่น ๆ ด้วยการจัดทำเส้นทางการท่องเที่ยวอารยธรรมทวารวดี เป็นต้น